Euphaniini

Euphaniini er en gruppe av biller som hører til familien kortvinger (Staphylinidae).

Utseende 
Euphanias-artene er små (ca. 2 millimeter), brede, mørke kortvinger. Hodet er bredt ovalt med middelsstore fasettøyne, foran med to skarpe furer i pannen. Antennene er middels lange, de innerste og ytterste leddene fortykkede (dette trekket er overdrevet på figuren over). Pronotum er ovalt, bredere enn langt. Dekkvingene er jevnbrede med flere brede lengdefurer. Bakkroppen er middels lanmg og rundet, beina nokså korte.
Oxypius peckorum er mye større (ca. 6 millimeter), hodet er avlangt med små fasettøyne, pronotum skarpt sekskantet (innbuktet foran), dekkvingene ganske korte.

Levevis 
Artene lever på bakken mellom løvstrø.

Utbredelse 
Gruppen er har en ganske spredt utbredelse. Euphanias forekommer i Middelhavsområdet, det sørlige Russland, og Brasil, mens den eneste arten i slekten Oxypius lever i Australia. Alle artene er regnet som sjeldne.

Systematisk inndeling / norske arter 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien tannkortvinger, Oxytelinae Fleming, 1821
 Gruppen Euphaniini Reitter, 1909
 Slekten Euphanias Fairmaire & Laboulbene, 1856 - 4 arter
 Slekten Oxypius Newton, 1982 - én art, Australia

Referanser

Kilder 
 Bilde av typeeksemplar av Euphanias insignis

Eksterne lenker 
 
 Bilder av noen arter: Oxytelinae - Atlas of rove beetles (Staphylinidae) of Russia and adjacent countries.

Kortvinger
Tannkortvinger
Biller formelt beskrevet i 1909
Dyr formelt beskrevet av Edmund Reitter